MLDataScientist/Wikipedia-uzbek-2024-05-01 huggingface dataset:
Franco Cervi

Franco Emanuel Cervi (; 1994-yil 26- mayda Argentinaning San-Lorenso shahrida tugʻilgan) — argentinalik futbolchi, „Celta“ futbol klubi va Argentina terma jamoasi qanot himoyachisi.

Klublardagi faoliyati 
Franco Cervi „Rosario Central“ futbol klubi tarbiyalanuvchisi hisoblanadi. 2014-yilda u asosiy jamoaning tarkibiga kiritilgan. 9-noyabr kuni „Estudiantes“ futbol klubiga qarshi oʻyinda Franco Cervi ikkinchi boʻlimda Ernan Ensina oʻrniga maydonga tushgan va shu tariqa Argentina premyer ligasida debyut qilgan. 2015-yilning 14-fevralida „Racing“ futbol klubiga qarshi kechgan bahsda Franco Cervi „Rosario Central“ futbol klubi safida birinchi golini urgan. Oʻsha yili Franco Cervi klubga Argentina kubogi finaliga chiqishga yordam bergan. 2016-yilda Libertadores kubogi doirasida „River Plate“ va Braziliyaning „Palmeiras“ futbol klubiga qarshi oʻyinlarda Franco Cervi bittadan gol urgan.

2016-yilning yozida Franco Cervi Portugaliyaning „Benfica“ jamoasiga oʻtib, olti yillik shartnoma imzolagan. Transfer summasi 4,7 million yevroni tashkil qilgan. 7-avgust kuni Franco Cervi „Braga“ futbol klubiga qarshi Portugaliya Superkubogi bahsida debyut qilgan. Oʻsha oʻyinda Franco Cervi „Benfica“ futbol klubi safidagi ilk golini urgan va kubokni qoʻlga kiritgan. 13- avgust kuni „Tondela“ futbol klubiga qarshi oʻyinda u Sangrish ligasida debyut qild. 13-sentyabr kuni Chempionlar ligasi doirasida Turkiyaning „Beşiktaş“ futbol klubiga qarshi maydonga tushgan. 2-oktyabr kuni „Farense“ futbol klubi bilan oʻyinda Franco Cervi Portugaliya chempionatidagi ilk golini raqib darvozasiga kiritgan. 19-oktyabr kuni Chempionlar ligasi doirasida Kiyevning „Dinamo“ jamoasiga qarshi oʻyinda u yana gol urgan. Franco Cervi debyut mavsumida Portugaliya chempioniga aylangan.

Xalqaro faoliyati 
2018-yilning 8-sentyabr kuni Gvatemalaga qarshi o‘rtoqlik uchrashuvida Franco Cervi Argentina terma jamoasi safida debyut qilgan. 11-oktyabr kuni Iroq terma jamoasiga qarshi kechgan bahsda u terma jamoadagi ilk golini urgan.

Statistika

Manbalar 

Argentina terma jamoasi futbolchilari
Argentinalik futbolchilar
Yashayotgan insonlar
1994-yilda tugʻilganlar
26-mayda tugʻilganlar
Kuskus

Kuskus ( ) - bu Marokash taomi boʻlib baʼzan kuskusi deb ham ataladi U bugʻlangan bugʻdoy irmikining bugʻlangan granulalari va ustiga pishiriq bilan ham tortiq qilinadi.. Shuningdek tariq, joʻxori, bulgʻor va boshqa donlar baʼzan boshqa mintaqalarda shunga oʻxshash tarzda pishiriladi va baʼzan kuskus deb ataladi.

Kuskus - Jazoir, Tunis, Mavritaniya, Marokash va Liviya oshxonalaridagi asosiy taom hisoblanadi. 20-asrning boshlarida fransuz mustamlakasi  orqali fransuz va Yevropa oshxonasiga kirib kelgan. Hamda bu taom 2020-yilda YuNESKOning madaniy meros roʻyxatiga kiritildi.

Etimologiyasi 
Kuskus soʻzi birinchi marta XVII asr boshlarida fransuz tilida, arabcha kuskus soʻzidan olingan va ehtimol berber tilidan kelib chiqqan. Soʻzning aniq shakllanishi baʼzi noaniqliklarni keltirib chiqaradi. Berber tilidagi k-s soʻz ildizidan "yaxshi shakllangan, yaxshi oʻralgan, yumaloq" degan maʼno kelib chiqadi. Kuskusning koʻplab nomlari va talaffuzlari butun dunyoga tarqalgan.

Tarixi 

Kuskus qachon paydo boʻlganligi aniq emas. Tarixchi Lyusi Bolens kuskus ming yillar oldin, hozirgi Jazoirdagi qadimgi Numidiya qirolligida Masinissa hukmronligi davrida paydo boʻlgan deb hisoblaydi. Jazoirning Tiaret shahridagi Numidiya berber shohlari davridagi qabrlarda  miloddan avvalgi III asrga oid  kuskus taomiga oʻxshash taom idish izlari topilgan. Marokashning Sous vodiysida joylashgan Igiliz xarobalarida XII asrga oid kuskus idishlari ham topilgan.

Yana qarang 

 Shimoliy Afrika oshxonasi : Marokash oshxonasi, Berber oshxonasi, Jazoir oshxonasi, Tunis oshxonasi, Liviya oshxonasi va Misr oshxonasi
 Yaqin Sharq taomlari roʻyxati
 Afrika taomlari roʻyxati

Manbalar 

Ovqatlar
Arab dunyosi
Misr oshxonasi
Arab oshxonasi
Eron milliy taomlari

Eronning har bir mintaqasining oʻziga xos taomlari bor. Ularning aksariyati milliy taomlar hisoblanib, mamlakatning hamma yerida tayyorlanadi va isteʼmol qilinadi. Eronning mashhur va mazali taomlaridan biri guruch va qoʻy yoki mol goʻshti bilan tayyorlanadigan Chelu kabobdir. Chelu joʻje, chelu xuresh va chelu moʻrgʻ keng tarqalgan Eron taomlaridandir. Aksariyat eronliklar anʼanaviy va mazali Eron shoʻrvasini ham yaxshi koʻradilar. Eron xalqining mol goʻshti, qoʻy, tovuq va baliq goʻshtiga boʻlgan muhabbati tufayli Eron oshxonasida turli xil va mazali taomlar mavjud. Eron taomlarining asosini guruchli taomlar,bodom,pista,qaynatilgan sabzi yoki apelsin qobigʻi va mayiz, bundan tashqari esa sabzavot va ziravorlar hamda vaqti-vaqti bilan goʻsht tashkil etadi. .. Bundan tashqari Eron taomlari orasida ikra va qisqichbaqalar ham mavjud. Non va guruch eronliklarning asosiy taomidir. Eron noni juda xilma-xildir. Eron aholisining aksariyati ovqatlarini non bilan isteʼmol qiladilar. Ayron sovuq ichimlik, choy esa Eronda keng tarqalgan issiq ichimlik hisoblanadi. Eronliklar koʻpincha choyni boshqa ichimliklar, jumladan, qahvadan afzal koʻradilar.
Taomlar
Ichimliklar
Jensen Eklz

Jensen Ros Eklz (ing. Jensen Ross Ackles, 1978-yil 1-martda tugʻilgan, Dallas, Texas) — amerikalik aktyor va rejissyor, qoʻshiqchi. Eng mashhur rollar „G'ayritabiiy“, „Hayotimiz kunlari“, „Qorong'u farishta“, „Smallville“ va „Yigitlar“ teleseriallarida oʻynagan.

Biografiya 

Jensen Eklz 1978 yil 1 martda Dallasda (Texas, AQSH) aktyor Alan Rojer Eklz va Donna Joan Sheffer oilasida tugʻilgan. Ota-onalar oʻgʻliga Jensen deb ism qoʻyishdi, chunki ular bu ismni kamdan-kam deb bilishgan. Jensenning katta akasi Joshua (1975 yilda tugʻilgan) va singlisi Makkenzi (1985 yilda tugʻilgan).

Jensen Eklz 1990 yilda Texasning Richardson shahridagi Dartmut boshlangʻich maktabini tamomlagan, keyin Apollon oʻrta maktabiga koʻchib oʻtgan, 1993 yilda uni tamomlagan va 1996 yilda Berkner oʻrta maktabini tamomlagan. Oʻrta maktabni tugatgandan soʻng, Jensen Texas universitetiga fizioterapevt sifatida qatnashmoqchi edi, lekin keyin aktyor boʻlishga qaror qildi va Los-Anjelesga koʻchib oʻtdi.

Faoliyat 

Bolaligida u bolalar mahsulotlari reklamasida rol oʻynagan. Jensen Eklzning aktyorlik faoliyatini 1996 yilda Mister Rodos, Sweet Valley High va Cybill kabi teleseriallarda epizodik rollarida boshlagan. 1997 yilda u NBC telekanalining „Hayotimiz kunlari“ koʻrsatuvida Erik Bredi rolini oʻynadi, shuningdek Smallvilleda Klark Kent roli uchun tinglovdan oʻtdi, ammo rol Tom Vellingga nasib etdi.

2005 yilda Jensen Warner Brothersning „G'ayritabiiy“ mistik serialida Din Vinchesterning bosh rolini oʻynadi, unda Jared Padaleki ham rol oʻynagan.

2010 yilda Jensen rejissyorlik debyutini qildi — u „G'ayritabiiy“ filmining 6-mavsumining 4-qismini — „Bobbi hafta oxiri“ni boshqargan.

2020-yil avgust oyida „Yigitlar“ seriali uchinchi mavsumida Ben/Askarcha rolida aktyorlari tarkibiga qoʻshildi.

Shaxsiy hayot 

Uch yillik tanishuvdan soʻng, Eklz 2009 yil noyabr oyida aktrisa va model Dannil Xarris bilan unashtirildi. Er-xotin 2010 yil 15 mayda Dallasda turmush qurishdi. Ularning birinchi farzandi, qizi 2013 yilning may oyida dunyoga keldi. 2016-yil dekabr oyida ularda egizaklar, bir o‘g‘il va bir qiz dunyoga kelgan.

Eklz rafiqasi va qaynotalari bilan Texasning Dripping Springs shahridagi „Family Business Beer Company“ga egalik qiladi. Pivo zavodining nomi „Gʻayritabiiy“ („oilaviy biznes“ — serial shiori) teleserialiga ishora qiladi.

Filmografiya

Film

Televizion

Havolalar
Kamolobod (Oq tog')

Kamolobod - Eron davlatining Sistan va Balujiston viloyatining Xash shahrining markaziy qismida joylashgan qishloqlardan biridir

Aholi 
Bu qishloq Oq tog' (Kohe Sefid) tumanida joylashgan boʻlib, Eron Statistika Markazining 2015-yildagi aholini roʻyxatga olish maʼlumotlariga koʻra, aholisi 493 kishi (112 xonadon) edi. Bugungi kunga kelib, u yerdagi iqtisodiyotning rivojlanishi tufayli aholi soni 1000 tadan ziyod ekanligi qisman aniqlandi.

Manbalar 

 «درگاه ملی آمار> نقشه دهستان‌ها> سال ۱۳۹۰> سيستان و بلوچستان». www.amar.org.ir. دریافت‌شده در ۲۰۱۹-۰۹-۲۶.
 «درگاه ملی آمار> سرشماری عمومی نفوس و مسکن> نتایج سرشماری> جمعیت به تفکیک تقسیمات کشوری سال 1395». www.amar.org.ir. دریافت‌شده در ۲۰۱۹-۰۹-۲۵.
Colin White

Colin Andrew White () (1997-yil 30-yanvarda tugʻilgan) — amerikalik professional xokkeychi. Colin White hozirda Milliy xokkey ligasi (NHL) vakili "Florida Panthers' xokkey jamoasida faoliyat olib bormoqda. Colin White dastlab "Ottawa Senators' xokkey klubi safiga 2015-yilgi NHL kirish loyihasida 21-oʻrindagi tanlov asosida qabul qilingan edi.

Oʻyin faoliyati 
Colin White AQSh milliy xokkey jamoasini rivojlantirish dasturiga (AQSh NTDP) qoʻshilishdan oldin Noble va Greenough maktabida xokkey oʻynay boshlagan edi. Colin White AQSh NTDP aʼzosi sifatida Qoʻshma Shtatlar xokkey ligasida (USHL) 2013—2014 va 2014—2015-yillardagi mavsumlarda faoliyat olib bordi. AQSh NTDP bilan yakuniy mavsumida Colin White 20 ta oʻyinda 17 ochko toʻpladi.

Colin White 2015-yilgi NHL kirish loyihasida „Ottawa Senators“ xokkey klubi safiga 21-oʻrindagi tanlov asosida qabul qilindi.

Colin White 2015-yildan 2017-yilgacha Boston kollejidagi xokkey jamoasi bilan xokkey oʻynadi. Colin White 2016-yilning 8-yanvarida „Providence“ klubiga qarshi o‘yinda o‘zining birinchi kollegial xet-trikini qayd etdi.

Colin White oʻzining birinchi professional mavsumini „Ottawa Senators“ xokkey klubi safida oʻtkazdi. 2018-yil 6-fevralda Colin White NHL faoliyatidagi ilk golini „New Jersey Devils“ xokkey klubiga qarshi uchrashuvda (5-3 hisobida g‘alaba) kiritdi. Colin White „Ottawa Senators“ klubidagi birinchi mavsumini 21 oʻyinda olti ochko bilan yakunladi.

Klub safidagi keyingi mavsumida Colin White 71 ta oʻyinda maydonga tushib, 41 ochko qayd etdi. 2019-yil 21-avgustda 'Ottawa Senators" klubi Colin White bilan olti yillik 28,5 million dollarlik shartnoma imzoladi.

Xalqaro oʻyinlardagi faoliyati 
Colin White 2014-yilgi IIHF U17 Jahon chempionatida AQSh milliy xokkey terma jamoasi aʼzosi sifatida ishtirok etdi. Ushbu musobaqada Colin White oltita oʻyinda 18 ochko toʻplagan holda AQSh rekordini oʻrnatdi. Yakunda AQSH milliy xokkey terma jamoasi Kanada milliy xokkey terma jamoasini magʻlub etib, oltin medal sovrindoriga aylandi.

Faoliyat statistikasi

Muntazam mavsum va pley-off oʻyinlari

Xalqaro

Manbalar 

Yashayotgan insonlar
1997-yilda tugʻilganlar
AQSh xokkeychilari
Omsk universiteti

Omsk FM Dostoyevskiy Develt universiteti (), OMSU, Omsk davlat universiteti nomi bilan tanilgan. 1974-yilda Rossiyaning Omks shahrida tashkil etilgan. Universitetda 13 ta kafedrada jami 40 nafar professor va 900 dan ortiq o‘qituvchi faoliyat yuritadi. 10 ming talaba tahsil oladigan universitetda turli mamlakatlar, xususan, Angliya, AQSH va Germaniyadan kelgan xorijlik talabalar tahsil olmoqda.

bo'limlari 

 Qonun
 Tarix
 Filologiya
 Matematika
 Kompyuter
 Elektron tijorat
 Chet tillar fakulteti
 Psixologiya
 Madaniyat va san'at
Rossiyadagi universitetlar
Saidlar sulolasi

Xizrxon (1414-1421). Xizrxonning sayyidlarga mansubligi (ya’ni Muhammad payg‘ambar avlodlaridan ekani) haqidagi da’volari shubhali. U Daulatxon mag‘lubiyatidan keyin Dehli taxtini egallagan bo‘lsa-da, hukmdor unvonini olmadi. U Temurning o‘g‘li va vorisi Shohruxning hokimi sifatida hukmronlik qilgan. Vaqti-vaqti bilan Shohruxga hurmat ko‘rsatgandir. U tez-tez Ganga-Jamna daryosining ikki daryosida isyonkor hindularni bostirish uchun yurishlar olib bordi, lekin sultonlikdan ajralib chiqqan viloyatlarni o‘ziga bo‘ysundirishga urinmadi. Xizrxonning qudrati faqat Dehliga, Gang-Jamna va Panjob daryosining ikki daryosigacha cho'zilgan.Hozirgi kunda  ayrim soxta saidlar mavjud ular bizning vatanimizga 15 asrlarda kelgan ularning soxtaligini sababi Arablar va Yaxudiylar chatishmasi asosida paydo bulganlar . Bundan kelib chiqib ular kim aslida bu savolga hali hanuz javob topilmagan . Ular biz Ali r.a va Fotima r.a avlodlarimoz deya davo qilishadi lekin bu davolar bekor . Ular mavqeyiga ega bulsa ham asli  nasliga tortgan
Ubaydulla Derbisalin

Abdulla Derbisalin (Ubaydulla Derbisalin) — Turkiston ASSRdagi milliy kommunistlardan.

Shaxsiy hayoti 
1888-yilda Yettisuv viloyatida (Qozogʻistonning hozirgi Qoʻstanay viloyati Qorabuloq tumanida) tugʻilgan. Turmush oʻrtogʻi Zaxida Derbisalin (1896-1943). 1939-yili turmush oʻrtogʻi bilan ajrashgan. Farzandlari Galiya Derbisalin(1919-tugʻilgan) va Aysulu Derbisalin(1922-2008).

Faoliyati 
1917-yili Turkistondagi siyosiy jarayonlarda qatnashgan. Qozoq ovullarida dastlab muxtoriyatchilik gʻoyalarini targʻib etgan. Butunturkiston musulmonlari favqulodda IV qurultoyida qatnashib, Turkiston Milliy Majlisi a’zoligiga saylangan.
Muxtoriyat hukumati agʻdarilgach, sovet hokimiyati tomoniga oʻtgan. Turor Risqulov rahbarligida 1919-yil mart oyida Toshkentda Turkiston oʻlka Musulmonlar byurosi (Musbyuro) tashkil qilingach, RKP(b) oʻlka Musulmonlar byurosining Yettisuv (Semirechye) viloyati rahbari (1919-yil ikkinchi yarmi - 1920-yil aprel).
Keyinchalik Janubiy Qozogʻiston viloyatining Lenin rayonidagi yogʻ zavodida buxgalter boʻlib ishlagan.

Qatagʻon qilinishi 
1941-yil 4-iyulda NKVD Lenin rayoni boʻlimi tomonidan qamoqqa olinib, unga RSFSR Jinoyat kodeksining 58-10 moddasidagi ayblar qoʻyilgan. 1941-yil 27-sentabrda mexnat axloq tuzatish lageriga 7 yil muddatga hukm qilingan. Qamoqdan qaytmagan

Reabilitatsiya 
Abdulla Derbisalin Qozogʻiston SSR Oliy sudi Prezidiumi tomonidan vafotidan soʻng 1989-yil 1-dekabrda reabilitatsiya qilingan.

Manbalar
Xizirxon

Xizrxonning sayyidlarga mansubligi (ya’ni Muhammad payg‘ambar avlodlaridan ekani) haqidagi da’volari shubhali.U Daulatxon mag‘lubiyatidan keyin Dehli taxtini egallagan bo‘lsa-da,hukmdor unvonini olmadi.U Temurning o‘g‘li va vorisi Shohruxning hokimi sifatida hukmronlik qilgan.Vaqti-vaqti bilan Shohruxga hurmat ko‘rsatgandir.U tez-tez Ganga-Jamna daryosining ikki daryosida isyonkor hindularni bostirish uchun yurishlar olib bordi,lekin sultonlikdan ajralib chiqqan viloyatlarni o‘ziga bo‘ysundirishga urinmadi.Xizrxonning qudrati faqat Dehliga,Gang-Jamna va Panjob daryosining ikki daryosigacha cho'zilgan.

Manbalar 

 Sinha N. K., Banerji A. C. Hindiston tarixi Kalkutta 1952 yil
Cristóbal Cruz

Cristóbal Cruz Rivera, shuningdek, Lakandon nomi bilan ham tanilgan (1977-yil 19-mayda tugʻilgan) — meksikalik professional bokschi va sobiq IBO va IBF chempioni.

Faoliyati 
1992-yil 17-yanvarda Cruz Monterreyda meksikalik debyutant Manuel Moralesni ikkinchi raundda nokaut bilan magʻlub etib, professional faoliyatini boshladi.

Oʻn yildan koʻproq vaqt ichida 24 ta jang oʻtkazib, 21 gʻalaba va 11 nokaut bilan Cruz WBC Continental Americas eng yengil vazn toifasidagi chempionlik unvoni uchun Fransisko Dianzo bilan toʻqnash keladi va ringga tushadi. Cruz oʻn birinchi raundda Dianzoni magʻlub etib, taxminan 2005-yilda uni 6-raundda nokaut bilan magʻlub uni etdi.

IBF unvoniga yoʻl 
2005-yilning oktyabridan 2007-yilning mayigacha boʻlgan davrda Cruzning faoliyati oʻz nihoyasiga yetayotgandek tuyuldi, u yettita jang oʻtkazadi va toʻrtta magʻlubiyatga uchradi va Fransisko Lorenzoga ikkita magʻlubiyatga uchramagan edi.

2007-yil avgust oyida Cruz Alberto Garzani oʻninchi raundda nokaut bilan magʻlub etib, WBC FECOMBOX yoʻnalishi boʻyicha yengil vazn toifasida chempionlik unvonini qoʻlga kiritgandan soʻng qaytdi. Ushbu gʻalaba janubiy afrikalik chempion Thomas Mashabaga qarshi yengil vazn toifasida IBO chempionlik unvoniga ega boʻldi, u oʻn yillik 25 janglik faoliyatida faqat bitta magʻlubiyatga uchradi. Toʻqnashuv 2008-yil mart oyida Konnektikut shtatidagi Foxwoods kazinosida boʻlib oʻtdi. Bu juftlik sakkizinchi raunddan boshlab Cruzning burnidan qon oqayotgan boʻlsa ham oʻn ikki raund qiynalib jang qiladi. Katta xafagarchilikda Cruz 12 raundlik jangda zarbalar boʻyicha CompuBox rekordini keskin yangiladi va koʻpchilikning qaroriga koʻra gʻalaba qozondi, bitta hakam jangni teng deb topdi va ikkitasi uni bitta yakkalik raundda Cruzga beradi.

IBO chempionlik unvoni 
2008-yil oktyabr oyida Cruz oʻzining yangi IBO chempionlik unvonidan voz kechdi va yaqinda superogʻir vazn toifasiga koʻtarilgan Robert Gerrero tomonidan qoʻlga kiritilgan kattaroq sovrin — IBF yengil vazn toifasi unvonini qoʻlga kiritmoqchi boʻlgan edi. U 2004-yilda Juan Manuel Markesga yutqazib, 2001-yildan buyon yagona mag‘lubiyatga uchragan va 2006-yilda yana Gerreroga yutqazib qo‘ygan. Bir yildan kamroq vaqt oldin chempionlik uchun kurashgan meksikalik Orlando Salido bilan to‘qnash keladi. Cruz yana bir bor magʻlub boʻlgan bukkerlarni magʻlubiyatga uchratib, ochkolar boʻyicha kaltaklangan va shishgan Salidoni magʻlub etib, boksdagi eng nufuzli unvonlardan birini egalladi.

U bir marta magʻlub boʻlgan Jorhe Solisni magʻlubiyatga uchratib, oʻz faoliyatida oldingi magʻlubiyat uchun qasos oldi.

Yana qarang 
 IBF boʻyicha jahon chempionlari roʻyxati;
 Meksikalik boks boʻyicha jahon chempionlari roʻyxati.

Manbalar

Havolalar 
 Biografiya va rasmlar
 Boxing record for Cristóbal Cruz (roʻyxatdan oʻtish kerak)
Yashayotgan insonlar
1977-yilda tugʻilganlar
Mirzoqosimi (taom)

Mirzoqosimi  (forscha: میرزاقاسمی - mirzā qāsemi) Eronning Gilan viloyatining mahalliy taomlaridan biridir. Mazkur taom Gilonda odatda  guruch bilan, boshqa hududlarida esa non bilan birga beriladi

Tarixi 
Rivoyatlarga ko'ra Mirzaqosimi Nosiriddinshoh davrida Rasht hokimi "Muhammad Qosimxon" tomonidan ixtiro qilingan va u tomonidan ommalashtirilgan. Muhammad Qosimxon Valiy yangi taomlar tayyorlashga va pishirishga juda qiziqqan va shu sababli u doimo yangi taomlarni ta'tib ko‘rgan. Bir kuni u turli masalliqlarni aralashtirganda, baqlajon, pomidor va sarimsoqni birlashtirib, o'ziga xos ta'mga erisha oldi. U bu taomni "Mirzoqosimi" nomi bilan butun Gilon bo‘ylab targ‘ib qilgan. Fors hokimligiga saylanganidan so‘ng esa uni mazkur viloyatida ham ommalashtirgan. O‘limidan so‘ng Hofiz Sheroziy qabri yoniga dafn etilgan.

Tayyorlanishi 
Bu taomni tayyorlash uchun zarur bo'lgan masalliqlar: baqlajon, pomidor, sarimsoq piyoz, yog', tuxum, tuz va ziravorlar.

Miraqosimi tayyorlash uchun baqlajonlar olovda qizdirladi, keyin sovuq suvga solinadi. Shunda baqlajon po'sti osongina chiqariladi va panjara go'shti teriga yopishmaydi. Endi ularni yaxshi uriladi; Keyin maydalangan sarimsoqni baqlajonlar va ozgina ziravorlar bilan qovuriladi, aralashmaga maydalangan pomidor qo'shiladi va baqlajonlar to'liq sharbat chiqarilguncha olovda qovuriladi. Keyingi bosqichda tuxumni sindirib, baqlajon bilan aralashtiriladi; Bundan tashqari, ovqatga tuz va ziravorlar qo'shing. .

Manbalar 
 عدل، شهریار. علی‌خان والی و سردار همایون والی بایگانی‌شده در ۱۹ آوریل ۲۰۱۵ توسط Wayback Machine
کتاب آشپزی ایران.
Savojbuloq okrugi

Savojbuloq okrugi () Eronning Alborz viloyatida joylashgan. Okrugning markazi — Hashtgerd. 2006-yilgi aholini roʻyxatga olish maʼlumotlariga koʻra, okrug aholisi (shu jumladan okrugning Chaharbogʻ va Taleqan okruglarini tashkil qilish uchun boʻlingan qismlari bilan hisoblaganda) 215,086 kishini tashkil etgan. 2016-yilgi aholini roʻyxatga olish maʼlumotlariga koʻra, okrug aholisi 259,973 kishi, 80,953 xonadondan iborat boʻlgan.

Maʼmuriy boʻlinmalar

Manbalar 

Koordinatalar Vikimaʼlumotlarda
Mizwad

Mizvad ( mezoued, mizvid ) ( Tunis arab : miz̊wd ; ko'plik mazạwd mazāwid, so'zma-so'z "xalta", "sumka" yoki "oziq-ovqat xaltasi") degan ma'nolarni anglatadi.Tunisda  ishlatiladigan musiqa asbobi hisoblanadi. .  Asbob qo'y terisidan yasalgan Birlashtirilgan qo'sh chanterga ega, shox trubasiga (asbobga) o'xshash ikkita sigir shoxi bilan tugaydigan teri sumkasidan iborat. Bu asbob bitta qamish bilan chalinadi.

Etnomuzikolog Entoni Beynsning ta'kidlashicha, "zukra" atamasini  shu asbob uchun ham qo'llanilsa bõladi. Ammo trubka ishqibozi Oliver Siler bu bog'liqlik noto'g'ri ekanligini aytadi. "Zukra"ga o'xshash bo'lishi mumkin bo'lsa-da, u bir xil emas, aksincha, Liviyada puflama cholg'u bo'lib, u bir xil bo'lmasa-da, mizvadga o'xshaydi  .

Mizvad - Tunisdagi mashhur an'anaviy musiqa asbobi turi bo'lib, u Darbuka va Mizvad deb nomlangan Tunis barabani  hisonlanadi. Bu musiqa dastlab qishloq va ishchilar sinfining musiqasi asbobi hisoblangan. U ko'pincha to'ylarda va rasmiy bayramlarda o'ynaladi, shuningdek, odamlar transga o'xshash holatda, o'ziga xos an'anaviy raqslarga tushishadi.

Mizvad - tunisda baraban bilan birga o'ynaladigan eng mashhur musiqa asboblaridan biri hisoblanadi.

Yana qarang 

 Habbon
 Mijwiz
 Erke

Manbalar 

Arab adabiyoti
Arab madaniyati
Arab kiyimlari
Janubiy Koreya energetikasi

Janubiy Koreya yirik energiya importchisi boʻlib, neftga boʻlgan deyarli barcha ehtiyojini import qiladi va suyultirilgan gazning dunyodagi ikkinchi yirik importchisi hisoblanadi. Mamlakatda elektr energiyasi ishlab chiqarish asosan ishlab chiqarishning uchdan ikki qismidan koʻprogʻini tashkil etadigan anʼanaviy issiqlik energiyasidan va atom energiyasidan olinadi.

Energiya ishlab chiqaruvchilarda davlat korxonalari ustunlik qildi, lekin xususiy koʻmir konlari va neftni qayta ishlash zavodlari ham mavjud. Milliy Assambleya 2000-yilda elektr tarmogʻini qayta qurish boʻyicha keng dasturni qabul qildi, ammo qayta qurish jarayoni 2004-yilda siyosiy qarama-qarshiliklar fonida toʻxtatildi va qizgʻin siyosiy munozaralar mavzusi boʻlib qolmoqda.

Janubiy Koreyada neft zaxiralari yoʻq. 1980-yillarga qadar Sariq dengizda, Koreya va Yaponiya oʻrtasidagi kontinental shelfda olib borilgan qidiruv ishlarida dengizda neft topilmadi. Mamlakatda koʻmir taʼminoti yetarli emas va sifati past. Ob-havoning yuqori mavsumiy oʻzgarishlari va yozda yogʻingarchilikning katta qismi konsentratsiyasi tufayli gidroenergetika salohiyati cheklangan. 2017-yildan boshlab Janubiy Koreya prezidenti Mun Chje In mamlakatning ko‘mirga bo‘lgan qaramligini to‘xtatishga vaʼda berdi, shuningdek, mamlakat atom energiyasidan voz kechishini aytdi. Prezident iyun oyida bu yo‘nalishda katta qadam tashlab, uning mamlakati atom stansiyalarining ishlash muddatini uzaytirishga urinmasligini, mavjud ko‘mir zavodlarini yopmasligini va yangi ko‘mir zavodlarini qurmasligini aytdi.

Soʻnggi yillarda Janubiy Koreya oʻzining energetika sektori uchun yangi yoʻnalishni belgilab oldi, muhim dekarbonizatsiya maqsadlari bilan qayta tiklanadigan manbalardan olinadigan elektr energiyasi ulushini 2019-yildagi 6% dan 2030-yilga kelib 35% gacha oshirishni maqsad qilgan.

Umumiy koʻrinishi 
Yakuniy energiya isteʼmoli (2010):

 Koʻmir: 27,6 Mtoe (million tonna neft ekvivalenti) (14,2%)
 Neft: 100,5 Mtoe (51,6%)
 LNG: 21,9 Mtoe (11,3%)
 Elektr quvvati: 37,3 Mtoe (19,2%)
 Issiqlik: 1,7 Mtoe (0,9%)
 Qayta tiklanadigan energiya: 5,8 Mtoe (3%)

Statistika

Atom energiyasi 
Janubiy Koreya yadroviy energiya ishlab chiqarishga katta eʼtibor qaratgan. Mamlakatning birinchi atom elektr stansiyasi, 1977-yilda ochilgan Pusan yaqinida joylashgan Kori Number One. 1987-yilda sakkizta shunday stansiya ishlagan, oʻshanda atom energiyasi ishlab chiqarish 71,158 million kilovatt yoki umumiy elektr energiyasining 53,1 foizini tashkil qilgan.

Global isish 

Karbonat angidrid gazi maʼlumotlarini tahlil qilish markazi CDIAC maʼlumotlariga koʻra, Janubiy Koreya 1950—2005-yillarda karbonat angidrid chiqindilari boʻyicha birinchi oʻntalikka kiradi, yaʼni toʻqqizinchi oʻrinni egalladi. AQSh (25%), Xitoy (10%) va Rossiya (8%) 1950-yildan 2005-yilgacha eng koʻp karbonat angidrid chiqindilariga ega boʻlgan davlatlardir.

Manbalar 

Energetika
Janubiy Koreya